ছাদ বেয়ে প্রথম একফোঁটা দুফোঁটা জল পড়তে শুরু করে চলন্ত মেট্রো রেলের মধ্যে। কিন্তু কয়েক মুহূর্তের মধ্যেই একেবারে তেড়েফুড়ে বৃষ্টি নামে মেট্রো রেলে। চলন্ত মেট্রোয় বৃষ্টির ছবি ফাঁস হয়েছে টুইটার ফেসবুকে। আর তা নিয়ে রীতিমতো আলোড়ন পড় গিয়েছে সোস্যাল মিডিয়ায়। এই ছবি ওই মেট্রোরই আসল ছবি কিনা সন্দেহ থাকলেও মুম্বই মেট্রো রেলের পক্ষ থেকে কামরার ভিতরে অঝোরে জল ঝরার ঘটনায় ক্ষমা চাওয়া হয়েছে। খুব শীঘ্রই এই সমস্যার সমাধান করা হবে বলেও জানানো হয়েছে।